《奉赠宣义大师英公》
宋代·李若拙

昔岁高名动九重，衡山别后碧云空。
紫袍亲受龙墀上，白足频登虎殿中。
小篆每轻秦相法，隸书犹鄙晋臣功。
多才多艺如师少，当世群贤尽嚮风。

作者简介：（944—1001）宋京兆万年人，字藏用。第进士。历官知乾州、陇州。以政闻，超授监察御史。太宗雍熙三年，假秘书监使交州，入境即遣左右戒以臣礼，黎桓听命，拜诏尽恭。使还，迁起居舍人。至道二年，黎桓复南侵，又奉诏出使，至则桓复禀命。真宗时为右谏议大夫，使河朔按边事，知升、贝二州。